
TEISĖJŲ TARYBA

NUTARIMAS
DĖL TEISĖJŲ TARYBOS 2015 M. GRUODŽIO 18 D. NUTARIMO NR. 13P-155-(7.1.2) „DĖL LIETUVOS RESPUBLIKOS TEISMŲ PROCESINIŲ DOKUMENTŲ TVARKYMO IR APSKAITOS REIKALAVIMŲ APRAŠO PATVIRTINIMO“ PAKEITIMO

2016 m. liepos 1 d. Nr. 13P-80-(7.1.2)
Vilnius

Atsižvelgdama į Lietuvos Respublikos administracinių nusižengimų kodeksą,  vadovaudamasi Lietuvos Respublikos teismų įstatymo 120 straipsnio 27 punktu, 
Teisėjų taryba n u t a r i a:
1. Pakeisti Lietuvos Respublikos teismų procesinių dokumentų tvarkymo ir apskaitos reikalavimų aprašą, patvirtintą Teisėjų tarybos 2015 m. gruodžio 18 d. nutarimu Nr. 13P-155-(7.1.2) „Dėl Lietuvos Respublikos teismų procesinių dokumentų tvarkymo ir apskaitos reikalavimų aprašo patvirtinimo“:
1.1. Pakeisti 12 punktą ir jį išdėstyti taip:
„12. Popierinius procesinius dokumentus, pateiktus teismo posėdžio metu, dokumentus, atsiųstus teismo darbuotojams elektroniniu paštu, registruoja (ar perduoda registruoti) ir juos priskiria elektroninei ir (ar) popierinei bylai teismo pirmininko įgaliotas teismo darbuotojas.“
 1.2. Pakeisti 22 punktą ir jį išdėstyti taip:
„22. Bendrą administracinių, administracinių nusižengimų, baudžiamųjų ir civilinių bylų numeravimo jas nagrinėjančiuose teismuose tvarką reglamentuoja Lietuvos Respublikos teismuose nagrinėjamų bylų numeravimo taisyklės.“;
1.3. Pakeisti 36 punktą ir jį išdėstyti taip:
„36. Baudžiamoji, civilinė, administracinio nusižengimo byla ar administracinė byla laikoma baigta įsiteisėjus galutiniam teismo priimtam procesiniam sprendimui, kuriuo atitinkama byla išnagrinėjama iš esmės.“;
1.4. Pakeisti 46 punktą ir jį išdėstyti taip:
„46. Civilinių, baudžiamųjų, administracinių, administracinių nusižengimų bylų saugojimo terminas skaičiuojamas nuo bylos užbaigimo dienos, įsiteisėjus galutiniam teismo priimtam procesiniam sprendimui, kuriuo atitinkama byla išnagrinėjama iš esmės.“
1.5. Pakeisti 62 punktą ir jį išdėstyti taip:
„62. Iš naikintinų baudžiamųjų, civilinių, administracinių bei administracinių nusižengimų bylų atrenkama iki 1 % bylų saugoti nuolat.“
2. Nustatyti, kad šio nutarimo 1.2-1.5 papunkčiai įsigalioja nuo 2017 m. sausio 1 d. 

